Cattedrale de San Loenso

A San Loenso l'è intitolòu a Cattedrale de Zena, consacrä inte l'anno 1118 da-o pappa Gelasio II, dòppo esse stæta ricostruîa into scito de 'n atro edifizio sacro, che verso o IX-X° secolo o l'aveiva sostituîo inte a sö funsion San Scî (a protocattedrale). De ritorno da-e croxæ dòppo a conquista de Gerusalemme, i zeneixi portaven in patria e reliquie de San Gian Battista, e l'ea anche pe dâ a queste unna sede degna che se decideiva de innarsä a növa Cattedrale.

 Descriçion 
Architettüa
San Loenso a l'è in stile romanico, anche se a facciä a l'è stæta rifæta in stile gòtico into XIII secolo, a strisce orizzontali de doî coî. A lünetta do portä prinçipâ a rappresenta o martirio do Santo. A cupola a l'è do Galeazzo Alessi.

L'interno o l'è diviso inte træ navatte; l'artâ mazzô a l'è do çinqueçento; a-o de sôvia de questo gh'è a statua bronzea de l'Immacolâ do 1632. A-i læti de l'artâ se tröva e statue di Evangelisti. 

Into tesòu da cattedrale se conserva quello ch'o l'è ritegnüo o Santo Graal döviòu da Giöxiô Cristo dürante l'Ürtima Çenn-a. 

'N atro oggetto molto famoso custodîo a l'interno da cattedrale o no l'è unn'opera d'arte, ma un strumento de distrusion, veo memento d'a Segonda Guæra Mondiâ e de distrusioin patîe da Zena e da l'Italia inte quelli anni: o l'è un proietto da 381 sparòu dä flòtta ingleize, into bombardamento do 9 frevä 1941.  

 Âtri progètti  

Categorîa:Gêxe de Zêna